CELEX: C2005/006/90
Language: da
Date: 2005-01-08 00:00:00
Title: Sag T-463/04: Sag anlagt den 2. december 2004 af Danish Management A/S mod Kommissionen for De Europæiske Fællesskaber

8.1.2005   
            
            
               DA
            
            
               Den Europæiske Unions Tidende
            
            
               C 6/46
            
         Sag anlagt den 2. december 2004 af Danish Management A/S mod Kommissionen for De Europæiske Fællesskaber
   (Sag T-463/04)
   (2005/C 6/90)
   Processprog: engelsk
   Ved De Europæiske Fællesskabers Ret i Første Instans er der den 2. december 2004 anlagt sag mod Kommissionen for De Europæiske Fællesskaber af Danish Management A/S ved Solicitors C. Kennedy-Loest og C. Thomas, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutninger af 18. november 2004 og 30. november 2004 om afvisning af det bud, sagsøgeren havde afgivet i forbindelse med udbuddet af en tjenesteydelseskontrakt vedrørende et system til overvågning i forbindelse med implementering af eksterne projekter, programmer og aktiviteter finansieret af Det Europæiske Fællesskab - parti 2: AVS, Sydafrika og Cuba – EuropeAid 119453/C/SV/Multi, annulleres;
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren havde afgivet et bud på en tjenesteydelsesaftale vedrørende et system til overvågning af implementeringen af eksterne projekter, programmer og aktiviteter finansieret af Det Europæiske Fællesskab - parti 2: AVS, Sydafrika og Cuba, der var offentliggjort den 26. maj 2004 (1).
   Kommissionen havde afvist buddet ved beslutning af 18. november 2004 med den begrundelse, at der var en forskel mellem sagsøgerens finansielle bud og det tekniske bud med hensyn til det antal arbejdsdage, der var nødvendigt. Kommissionen opretholdt denne beslutning ved skrivelse af 30. november 2004.
   Sagsøgeren har anført, at Kommissionens beslutning er baseret på en faktisk vildfarelse, idet der ifølge sagsøgeren ikke var nogen forskel mellem de to dele af buddet.
   Sagsøgeren har endeligt gjort gældende, at Kommissionen burde have forsøgt at få oplyst, hvorledes det forholdt sig med denne forskel, og at Kommissionen ved ikke at have gjort dette før afvisningen af sagsøgerens bud har handlet uforholdsmæssigt og har undladt at udvise fornøden omhu, og dermed har tilsidesat den påpasselighedsforpligtelse, som påhviler den.
   
      (1)  EFT S 102-081573.